paragraph_text: Otmica Travisa Waltona, tobožnji slučaj izvanzemaljske otmice koji se dogodio 5. studenog 1975. godine, kada je u jednom trenutku nestao drvosječa Travis Walton. Događaj se odvio u planinskim šumama istočne Arizone, sjeverno od indijanskog rezervata Port Apache, kada su se sedmorica drvosječa vraćala s posla. U jednom trenutku opazili su okruglo žarko svjetlo u obliku letećeg tanjura na udaljenosti od 30 metara. U tom trenutku je Travis Walton uzeo sačmaricu, iskočio iz kamioneta kojem su se vozili kućama i potrčao prema tom svjetlu. Iznenada biva udaren od te svjetlost koja ga je odbacila nekoliko metara unatrag. Vidjevši što se događa, vozač kamioneta je odjurio s ostalom petoricom drvosječa. Vratili su se nakon 20 minuta, ali nisu uspjeli pronači Waltona te su potom prijavili incident lokalnom šerifu.